അഹാനയുടെ ആദ്യ സംവിധാന സംരംഭം തോന്നലി ന്റെ ടൈറ്റില് പോസ്റ്റര് പുറത്തുവിട്ടു മലയാളി പ്രേക്ഷകര്ക്ക് ഏറെ പ്രിയപ്പെട്ട താരമായ അഹാന കൃഷ്ണ സംവിധായികയാകുന്നു. അഹാന തന്നെയാണ് ഇക്കാര്യം തന്റെ പിറന്നാള് ദിനത്തില് സോഷ്യല് മീഡിയ വഴി പ്രേക്ഷകരിലേക്ക് എത്തിച്ചത്. തോന്നല് എന്ന് പേരിട്ടിരിക്കുന്ന ആദ്യ സംവിധാന സംരഭത്തിന്റെ ടൈറ്റില് പോസ്റ്റര് പുറത്തുവിട്ടു. സംഗീതം ഗോവിന്ദ് വസന്ദയും ഛായാഗ്രഹണം നിമിഷ് രവിയുമാണ് നിര്വ്വഹിക്കുക. ഒക്ടോബര് 30ന് ആണ് തന്റെ ആദ്യ സംവിധാന സംരഭം പുറത്തുവരുന്നുമെന്ന് അഹാന കൃഷ്ണ പറയുന്നു. ദ ട്രൈബ് കണ്സെപ്റ്റ്സാണ് തോന്നല് പുറത്തെത്തിക്കുന്നത്. ഹനിയ നഫീസയാണ് ഗായിക. ഷര്ഫുവാണ് ഗാനരചന. രാജീവ് രവിയുടെ സംവിധാനത്തിലുള്ള ചിത്രം ഞാന് സ്റ്റീവ് ലോപ്പസില് അഞ്ജലി എന്ന നായികാ കഥാപാത്രത്തെ അവതരിപ്പിച്ചുകൊണ്ടാണ് അഹാന സിനിമയില് അരങ്ങേറ്റം കുറിക്കുന്നത്. പിന്നീട് ഞണ്ടുകളുടെ നാട്ടില് ഒരിടവേള, ലൂക്ക, പതിനെട്ടാം പടി, പിടികിട്ടാപ്പുള്ളി എന്നീ ചിത്രങ്ങളിലും അഹാനയുടേതായി പുറത്തെത്തി. ഇതില് ലൂക്കയുടെ ഛായാഗ്രഹണം നിമിഷ് രവി ആയിരുന്നു. നാന്സി റാണി, അടി എന്നിവയാണ് അഹാന അഭിനയിച്ചതില് പുറത്തുവരാനുള്ള ചിത്രങ്ങള്.